cyanic-selkie/wikianc huggingface dataset:
स्फूर घोलक जैव उर्वरक
परिचय
स्फूर तत्वों की औसत खपत आज मात्र 10 से 11 किलो प्रति हेक्टर है जो भरपूर उत्पादन के लिए अत्यंत कम आंकी गई है। अतः जमीन में अनुपलब्ध स्फूर का अधिक से अधिक दोहन कर उसका समुचित उपयोग करना, आज की आवश्यकता है।
भूमि में कई प्रकार के सूक्ष्म जीव पाये जाते हैं। जिसमें सुडोमोनास, बैसिलस बैक्टिरिया समूह में आते हैं तथा पेनीसिलीयम, ट्रायकोडर्मा और एस्परजिलस, कवक (फफूंद) श्रेणी में आते हैं। इन दोनों समूहों के सूक्ष्म जीव अनुपलब्ध व अघुलनशील स्फूर को घुलनशील स्फूर में बदलकर पौधों को उपलब्ध कराने की क्षमता रखते हैं। ऐसे ही सूक्ष्म जीवों को स्फूर घोलक जैव उर्वरक (पी.एस.बी.) के नाम से जाना जाता है।
भूमि में ये जीवाणु साधारणतया उचित वातावरण मिलने पर सेंद्रीय पदार्थ (कार्बनिक) के अपचयन क्रिया के फलस्वरूप कार्बनिक अम्ल जैसे आक्जेलिक, लेक्टीक, मेलिक, साइट्रिक, टारटेरिक आदि प्रकार के अम्ल स्रावित करते हैं। सूक्ष्म जीवाणुओं का यही गुण अघुलनशील और अनुपलब्ध स्फूर तत्व को घुलनशील तत्व में बदलकर पौधों को उपलब्ध कराने में मदद करते हैं। स्फूर घोलक ये जीवाणु राक फास्फेट व ट्रायकेल्सियम फास्फेट जैसे अघुलनशील स्फूरधारित उर्वरक के कणों को सूक्ष्म आकार में बदलकर घुलनशील बना पौधों को पोषक तत्व के रूप में उपलब्ध करा देता है।
बीज उपचार
प्रायः सभी फसलों के बीजों को इस कल्चर से उपचार किया जा सकता है। इसके लिये 3 से 5 ग्राम कल्चर का एक किलो बीज के हिसाब से उपचार करना चाहिए। करीब 2 पैकेट पी.एस.बी. का कल्चर एक एकड़ में लगने वाले बीज के लिये पर्याप्त होता है। बीजोपचार विधि में बीज को पानी से छिड़ककर नम कर पी.एस.बी. जैव उर्वरक को उस पर छिड़क कर साफ सूथरे हाथ से ऐसा मिलाएं कि प्रत्येक दाना काला पड़ जाये। बीज उपचार हमेशा छाया में ही करें तथा उसे साफ सुथरे जगह में ही सुखने दें। ध्यान रहे बीजोपचार बोवाई के अधिकतम 6 घंटे पहले ही करें। उपचारित ऐसे हर बीज पर करीब 1 लाख इसके जीवाणुओं की संख्या होती है।
पौधा जड़ उपचार
ऐसे फसल जिसे रोपाई द्वारा लगाया जाता है, जैसे धान, टमाटर, मिर्च, बैगन, गोभी इत्यादि, ऐसे फसलों के रोपा को करीब 10 से 15 प्रतिशत पी.एस.बी. कल्चर के घोल में रोपा के जड़ों को करीब आधा घंटा डुबाकर रखने के बाद मुख्य खेत में इनकी रोपाई कर देनी चाहिए। प्रायः इस विधि में 10 लीटर पानी के लिये 2 से 3 पैकेट पी.एस.बी. कल्चर की आवश्यकता होती है।
कम्पोस्ट उपचारित कल्चर विधि
कुछ विशेष परिस्थितियों में जब इस कल्चर की उपलब्धता समय पर न हो अथवा शुष्क स्थिति में जब तापमान औसत से अधिक हो तो ऐसी स्थिति में 100 किलोग्राम अच्छे पके हुये कम्पोष्ट गोबर खाद में 4 से 5 किलो पी.एस.बी. कल्चर को अच्छी तरह मिलाकर और इसे 24 से 48 घंटे ढेर में रखकर इस उपचारित कम्पोस्ट को फसल के कतार में कुंडी के पीछे-पीछे बीज के साथ बोनी करने से भरपूर लाभ मिलता है। इसी प्रकार अधपके कम्पोस्ट खाद में 1 किलो इस कल्चर के घोल को प्रति टन कम्पोस्ट में मिलाकर ढेरी बनाकर रख दिया जाये तो स्फूर घोल जीवाणुओं की संख्या में वृद्धि होती है और इस तरह अच्छे गुणवत्ता वाला कम्पोस्ट मिल जाता है।
स्फूर घोलक जैव उर्वरक से लाभ
स्फूर की उपलब्धता बढ़ाने में सहायक पी.एस.बी. कल्चर लिग्नाइट चारकोल के काले चूर्ण में मिलाकर जैव उर्वरक बनाया जाता है। कल्चर के प्रति ग्राम भाग में इन जीवाणु की संख्या 10 करोड़ के बराबर होती है। ऐसे जीवाणु की कार्यशीलता जमीन में उपलब्ध कार्बनिक पदार्थों की मात्रा पर निर्भर करती है। इस कल्चर से मिलने वाला लाभ निम्नलिखित हैं :-
उपचार के पूर्व सावधानी
चूंकि पी.एस.बी. कल्चर एक जीवित पदार्थ है अस्तु इसे गर्मी के दिनों में व अधिक तापक्रम (35 सें.ग्रे.) से बचाकर रखें। इसे सदैव छाया युक्त कम तापक्रम वाले स्थान में रखें ताकि इसकी क्षमता बनी रहे।
ध्यान रहे पी.एस.बी. कल्चर के पैकेट में लिखे अंतिम तिथि के पूर्व ही उस पैकेट का उपयोग करें। इस कल्चर के पैकेट को किसी भी रसायनिक उर्वरकों के बोरियों के सम्पर्क में न आने दें।
शिवालेका ओबेरॉय
शिवालेका ओबेरॉय (जन्म २४ जुलाई १९९५) एक भारतीय अभिनेत्री है। जो हिंदी फिल्म उद्योग में काम कर रही है। ओबेरॉय ने रोमांटिक स्क्रीन थ्रिलर ये साली आशिकी (२०१९) से ऑन-स्क्रीन फिल्मी शुरुआत की, जिसने उन्हें सर्वश्रेष्ठ महिला पदार्पण के लिए फिल्मफेयर नामांकन दिलाया।
अभिनय में उतरने से पहले, उन्होंने किक (२०१४) और हाउसफुल ३ (२०१६) के लिए नाडियाडवाला ग्रैंडसन एंटरटेनमेंट प्रोडक्शंस में सहायक निर्देशक के रूप में काम किया। वह पैनोरमा स्टूडियोज द्वारा निर्मित आगामी बॉलीवुड फिल्म खुदा हाफिज में विद्युत जामवाल के साथ महिला प्रधान हैं।
प्रारंभिक जीवन
ओबेरॉय का जन्म और पालन-पोषण मुंबई, महाराष्ट्र में हुआ था। उनके पिता सुमिर ओबेरॉय, एक व्यापारी हैं और उनकी माँ, सरीना ओबेरॉय, एक शिक्षक थीं। उसके माता-पिता दोनों मुंबई से हैं, लेकिन उसके दादा-दादी मूल रूप से पंजाब के हैं। उनके दादा महावीर ओबेरॉय, जिनका निधन तब हुआ था जब उनके पिता बहुत छोटे थे, १९६७ में बॉलीवुड फिल्म शीबा और हरक्यूलिस का निर्माण किया था।
ओबेरॉय की शिक्षा मुंबई के आर्य विद्या मंदिर स्कूल और जमनाबाई नरसी स्कूल से हुई थी। उन्होंने मुंबई विश्वविद्यालय से स्नातक किया, जहाँ उन्होंने अंग्रेजी और मनोविज्ञान में मेजर का अध्ययन किया। जब वह ग्रेजुएशन कर रही थी, तब उन्होंने अनुपम खेर के एक्टर रेडीज एक्टिंग इंस्टीट्यूट से ३ महीने का डिप्लोमा कोर्स किया।
करियर
उन्होंने नाडियाडवाला ग्रैंडसन एंटरटेनमेंट में काम करना शुरू कर दिया और किक (२०१४) और हाउसफुल ३ (२०१६) में सहायक निर्देशक बन गईं। उसके बाद, उन्होंने फिल्मों के लिए ऑडिशन देना शुरू किया और अपनी पहली फिल्म पाने से पहले ही विज्ञापन और मॉडलिंग असाइनमेंट ले लिया।
ओबेरॉय ने २०१९ में अपने अभिनय की शुरुआत रोमांटिक थ्रिलर फिल्म ये साली आशिकी से की, जिसमें अमरीश पुरी के पोते वर्धन पुरी ने अभिनय किया। फिल्म का निर्देशन चराग रूपारेल ने किया था और पेन इंडिया लिमिटेड और अमरीश पुरी फिल्म्स द्वारा निर्मित किया गया था। वह अपनी दूसरी फिल्म खुदा हाफिज में विद्युत जामवाल के साथ नजर आएंगी, जिसे फारुख कबीर ने निर्देशित किया है।
व्यक्तिगत जीवन
ओबेरॉय ने अपने बॉयफ्रेंड टीवी एक्टर करम राजपाल के साथ १५ जनवरी २०१८ को सगाई कर ली। नवंबर २०१९ में, उन्होंने अपनी सगाई की खबरों का खंडन किया और इन रिपोर्टों को झूठा बताया।
महकाल अवतार
महाकाल भगवान शिव के दशावतारों में प्रथम अवतार है और इस अवतार की पत्नी का नाम महाकाली है।
कथा
रत्नमाल पर्वत पर दूषण नामक का राक्षस रहता था। इस राक्षस को ब्रह्मा जी से एक वरदान मिला था। इसी वरदान के मद में वह धार्मिक व्यक्तियों पर आक्रमण करने लगा था। उसने उज्जैन के ब्राह्मणों पर आक्रमण करने का विचार बना लिया। इसी वजह से उसने अवंती नगर के ब्राह्मणों को अपनी हरकतों से परेशान करना शुरू कर दिया।
उसने ब्राह्मणों को कर्मकांड करने से मना करने लगा। धर्म-कर्म का कार्य रोकने के लिए कहा, लेकिन ब्राह्मणों ने उसकी इस बात को नहीं ध्यान दिया। हालांकि राक्षसों द्वारा उन्हें आए दिन परेशान किया जाने लगा। इससे उबकर ब्राह्मणों ने शिव शंकर से अपने रक्षा के लिए प्रार्थना करना शुरू कर दिया।
ब्राह्मणों के विनय पर भगवान शिव ने राक्षस के अत्याचार को रोकने से पहले उन्हें चेतावनी दी। एक दिन राक्षसों ने हमला कर दिया। भगवान शिव धरती फाड़कर महाकाल के रूप में प्रकट हुए। नाराज शिव ने अपनी एक हुंकार से ही दूषण राक्षस को भस्म कर दिया। भक्तों की वहीं रूकने की मांग से अभीभूत होकर भगवान वहां विराजमान हो गए। इसी वजह से इस जगह का नाम महाकालेश्वर पड़ा गया, जिसे आप महाकालेश्वर ज्योतिर्लिंग के नाम से जानते हैं।
भूसांख्यिकी
भूसांख्यिकी भूगोल की वह परिवर्धित शाखा है, जो भौगोलिक प्रतिरूपों की सांख्यिकीय व्याख्या एक जी आई एस प्लेटफोर्म पर करती है।
अब्दुल्ला इब्न उमर
अब्दुल्ला इब्न उमर इब्न अल- खत्ताब ( c. 610-693 सीई) इस्लामी पैगंबर मुहम्मद के साथी और दूसरे खलीफा उमर के पुत्र थे। वह हदीस और कानून के बड़े जानकार थे। वह हज़रत अली अली को ख़लीफ़ा नहीं माना और पहले इस्लामी गृहयुद्ध (656-661) में वह तटस्थ रहे। उनसे 2630 अहादीस मरवी हैं।
जटोली शिव मंदिर
जटोली शिव मंदिर भारत देश के हिमाचल प्रदेश राज्य के सोलन जिले में स्थित है, जिसकी स्थापना श्री श्री 1008 स्वामी कृष्णानंद परमहंस महाराज ने की थी। स्वामी कृष्णानंद परमहंस 1950 में जटोली आए थे। 1974 में मंदिर का निर्माण कार्य शुरू हो गया था। जटोली की हसीन वादियों में स्थित है यह भव्य शिव मंदिर। इसका निर्माण पिछले 35 वर्ष से चल रहा है। जटोली में मंदिर की स्थापना स्वामी कृष्णानंद परमहंस ने 1973 की थी जो 1983 में ब्रह्मलीन हो गए। जटोली की हसीन वादियों में स्थित है यह भव्य शिव मंदिऱ।
मूर्तियां स्थापित होंगी
यहां पर भगवान शिव, माता पार्वती, गणेश, कार्तिकेय और हनुमान की मूर्तियां स्थापित की जाएंगी। मंदिर की खास बात है कि इसका निर्माण भक्तों द्वारा किए गए दान से ही किया गया है। मंदिर निर्माण पर अब तक करोड़ों रुपए खर्च हो चुके हैं। शिव मंदिर के साथ प्राकृतिक शिव गुफा के दर्शन के लिए आज भी भक्त दर्शन के लिए आते हैं।
नौध सिंह
नौध सिंह संधवालिया (मृत्यु 1752), चरत सिंह के पिता और महाराजा रणजीत सिंह के परदादा थे।
मोहनलाल सपोलिया
मोहनलाल सपोलिया  डोगरी भाषा के विख्यात साहित्यकार हैं। इनके द्वारा रचित एक कविता–संग्रह सोध समुंदरें दी  के लिये उन्हें सन् 1989 में साहित्य अकादमी पुरस्कार से सम्मानित किया गया।
हिट्टी साम्राज्य
हिट्टी साम्राज्य अनातोलिया यानि आज के तुर्की में स्थित एक साम्राज्य ईसापूर्व 1900 में था जो हिन्द-आर्य मूल के लोगों का माना जाता है। इसकी व्याख्या के लिये आर्य प्रवास तथा स्थानांतरण सिद्धांत का सहारा लिया जाता है। असीरियाई लोगों से इन्होंने कीलाकार लिपि में लिखना सीखा था। सभ्यता के बारे में पूर्ण और प्रामाणिक रूप से बहुत कुछ ज्ञात नहीं है।
अल्फ़ा उत्तरकिरीट तारा
अल्फ़ा उत्तरकिरीट, जिसका बायर नाम अल्फ़ा कोरोनाए बोरिऐलिस (α Coronae Borealis या α CrB) है, उत्तरकिरीट तारामंडल में स्थित एक द्वितारा है। इसका बड़ा तारा, जिसे अल्फ़ा उत्तरकिरीट 'ए' (α CrB A) कहा जाता है, पृथ्वी से दिखने वाले तारों में से ६५वाँ सब से रोशन तारा है। पृथ्वी से देखी गई इस द्वितारे की चमक (सापेक्ष कान्तिमान) +२.२१ मैग्नीट्यूड है और यह पृथ्वी से लगभग ७५ प्रकाश वर्ष की दूरी पर है।
अन्य भाषाओँ में
अल्फ़ा उत्तरकिरीट तारे को ऐल्फ़ॅक्का (Alphecca) और जॅम्मा (Gemma) भी कहा जाता है। "ऐल्फ़ॅक्का" अरबी भाषा के "नईर अल-फ़क्का" से लिया गया है, जिसका मतलब "टूटे चक्र का रोशन तारा" बताया जाता है। जॅम्मा लातिनी भाषा के "Gemma" से लिया गया है, जिसका अर्थ "जवाहर" या "रत्न" है।
विवरण
अल्फ़ा उत्तरकिरीट का मुख्य तारा, जो α CrB A से नामांकित है, A0V श्रेणी का सफ़ेद मुख्य अनुक्रम तारा है, जिसका द्रव्यमान हमारे सूरज के द्रव्यमान का २.६ गुना और व्यास (डायामीटर) हमारे सूरज के व्यास का २.८९ से ३.०४ गुना अनुमानित किया गया है। इस से बहुत अवरक्त प्रकाश (इन्फ़्रारॅड) उत्पन्न होता दिखा है जिसका अर्थ यह है कि इसके इर्द-गिर्द एक धूल और मलबे के चक्र होने की संभावना है। यह भी संभव है कि इसके इस तारे का एक ग्रहीय मंडल हो। इसकी तारे की निहित चमक (निरपेक्ष कान्तिमान) सूरज की लगभग ७४ गुना है।
इस द्वितारे का छोटा तारा, जो α CrB B से नामांकित है, G5 श्रेणी का एक पीला मुख्य अनुक्रम तारा है, जिसका द्रव्यमान सूरज का ०.९२ गुना और व्यास सूरज का ०.९० गुना है। इस से हमारे सूरज से ३० गुना अधिक तीव्रता से ऍक्स किरणे उत्पन्न हो रही हैं जो इस तारे की युवावस्था का एक संकेत है।
विद्युत ग्रिड
विद्युत उत्पादकों से विद्युत शक्ति लेकर विद्युत उपभोक्ताओं तक उपलब्ध कराने के लिये प्रयोग किये जाने वाले परस्पर जुड़े हुए विद्युत नेटवर्कों को विद्युत ग्रिड (electrical grid) कहते हैं। इसके मुख्य तीन भाग होते हैं - विद्युत संयंत्र (power stations), संचरण लाइनें (transmission lines) तथा ट्रांसफॉर्मर
विद्युत ग्रिड की विभिन्न संरचनाएँ
विद्युत ग्रिडों को कई प्रकार से जोड़ा जा सकता है। इनका वर्नन नीचे दिया गया है-
विद्युत् उत्पादकों से विद्युत् लेकर उपभोक्ताओ को उपलब्ध कराने हेतु परस्पर जुड़े हुए विद्युत् तंत्र को विद्युत् ग्रिड कहते है, इसके मुख्यतया तीन घटक होते है :
१- 'शक्ति संयंत्र (पॉवर स्टेशन) - इसके अंतर्गत दहनशील ईंधन (coal, natural गैस, biomass) अथवा अदाहनशील ईंधन ((wind, solar, nuclear, hydro power) से विद्युत् का उत्पादन किया जाता है।
२- संचरण तंत्र - इसके अंतर्गत विद्युत् को आपूर्ति केंद्र से देय केंद्र तक प्रेषित किया जाता है।
३- ट्रांस्फार्मर -विद्युत् वितरण हेतु वोल्टज को स्टेप-डाउन करता है।
पॉवर फाइनेंस कॉर्पोरेशन
पावर फ़ाईनेंस कार्पोरेशन लि. (nse: PFC, bse: 532810) एक भारतीय वित्तीय संस्थान है। इसकी स्थापना १९८६ में हुई थी। यह भारत में विद्युत क्षेत्र की वित्तीय़ आधारशिला है। वित्तीय वर्ष २००७-०८ में कंपनी की कुल संपत्ति ८६८८ करोड़ रुपये थी। अक्टूबर 2021 मे इसे देश की ग्यारहवीं महारत्न कंपनी का दर्जा दिया गया है।
यश शर्मा
यश शर्मा  डोगरी भाषा के विख्यात साहित्यकार हैं। इनके द्वारा रचित एक कविता–संग्रह जो तेरे मन–चित्त लग्गी जा  के लिये उन्हें सन् 1992 में साहित्य अकादमी पुरस्कार से सम्मानित किया गया।
नेशनल्स पार्क
नेशनल्स पार्क, वॉशिंगटन डी॰ सी॰ नगर, संयुक्त राज्य अमेरिका में स्थित एक बेसबॉल स्टेडियम है। यह वाशिगंटन नेशनल्स का घरेलू मैदान है।
रामलाल शर्मा
रामलाल शर्मा  डोगरी भाषा के विख्यात साहित्यकार हैं। इनके द्वारा रचित एक कविता–संग्रह रातु दा चानन  के लिये उन्हें सन् 1988 में साहित्य अकादमी पुरस्कार से सम्मानित किया गया।
मस्वाती तृतीय
मस्वाती तृतीय वर्तमान में दक्षिण अफ़्रीकी देश स्वाज़ीलैंड के राजा हैं। यह स्वाज़ीलैंड के शाही खानदान के प्रमुख हैं। राजा सोभुजा द्वितीय की मृत्यु के पश्चात राज्य की ग्रेट कौंसिल (लिकोको ) ने मखोसेटिवे दलमिनी को राजकुमार घोषित किया
प्रारंभिक जीवन
१९ अप्रैल १९६८ को राजा मस्वाती तृतीय का मसुन्दिनी स्वाजीलैंड में पैदा हुए। इनका पूरा नाम मखोसेटिवे दलमिनी है। राजा सोभूजा द्वितीय की छोटी रानी नतोम्बी तफवाला से मस्वाती तृतीय का जन्म हुआ।
शिक्षा
यह दिसंबर १९८२ में स्वाज़ीलैंड प्राइमरी सर्टिफिकेट परीक्षा में बैठे जिसमें गणित एवं अंग्रेजी में विशेष योग्यता के साथ प्रथम श्रेणी में उत्तीर्ण हुए। इसके बाद आगे की शिक्षा के लिए यह शेरबोर्ने स्कूल (इंटरनेशनल कॉलेज),यूनाइटेड किंगडम चले गए। उस समय इनकी आयु १४ वर्ष थी। १९८६ में बीच में ही पढ़ाई छोड़ कर यह स्वाज़ीलैंड वापस आ गए।
कुटुंब
मस्वाती तृतीय की १५ रानियाँ हैं इनमें केवल २ रानियों को शाही दर्जा प्राप्त है। वर्तमान इनके ३० बच्चे हैं। इन्होंने परिवार बढ़ाने की अपने पिता की परंपरा को किसी की आलोचना की परवाह किये विना कायम रखा है। यह रंगीन मिज़ाज़ के राजा हैं।इन्होने २०१३ में १८ वर्ष की लड़की से १५ वां विवाह किया।
अमीर राजा
मस्वाती तृतीय का नाम विश्व के धनी लोगो में शुमार किया जाता है। वर्ष २००९ में फ़ोर्ब्स द्वारा प्रकाशित सूची में २०० बिलियन डॉलर की संपत्ति के साथ १५ वां स्थान था। १३ रानियों के लिए आलीशान महल ,५ लाख डॉलर की मैबेच कार के साथ ६२ लक्जरी गाड़ियां।
ललित मगोत्रा
ललित मगोत्रा  डोगरी भाषा के विख्यात साहित्यकार हैं। इनके द्वारा रचित एक निबंध–संग्रह चेतें दियाँ गलियां  के लिये उन्हें सन् 2011 में साहित्य अकादमी पुरस्कार से सम्मानित किया गया।
बुज़-बाज़
बुज़-बाज़ उत्तरी अफ़ग़ानिस्तान में पाई जाने वाली एक संगीत कठपुतली परंपरा है। इस परंपरा में कठपुतली एक बकरी होती है जिसे चालक की कलाई से जुड़े एक धागे द्वारा नियंत्रित किया जाता है। बकरी को पूरी तरह से लकड़ी से उकेरा गया है और उसपर सौन्दर्य के लिए रंगबिरंगे चूर्ण और कभी-कभी घंटियाँ लगाई जाती है। बकरी दो चीजों का चिह्न है: एक मारखोर अर्थात बदख्शन में रहने वाली बकरी जो सांप खाती है, और दूसरा प्राचीन विश्वास कि पहाड़ी बकरियों के पास जादुई शक्तियाँ थीं।
बकरी के अलावा पारंपरिक अफगान संगीत भी शामिल होता है जो प्रदर्शन के दौरान बजता है। बकरी संगीत के साथ ताल में रहता है क्योंकि उसे दोंबरा नामक एक वाद्ययंत्र से जोड़ा रखा जाता है। यह संभव हो पाता है क्योंकि बकरी एक मंच पर होती है जिसमें एक पाइप के माध्यम से एक तार जुड़ा हुआ होता है। तो कठपुतली ना केवल बकरी के नियंत्रण में है बल्कि साथ ही साथ अपना दोंबरा भी बजाती है।
रंगपुर विद्रोह
रंगपुर विद्रोह बंगाल में कृषक विद्रोह में एक महत्वपूर्ण विद्रोह था। यह विद्रोह 1783 ईस्वी में हुआ। यह रंगपुर, दिनाजपुर और कूचबिहार में हुआ। हिंदू और मुस्लिम किसानों ने यह विद्रोह अत्याचारी इजरादार देवी सिंह के विरोध किया था। इजरादार एक निश्चित राजस्व पर भूमि कंपनी से ले लेते थे और किसानों से मनमानी भूमि राजस्व की वसूली करते थे। इजरादार द्वारा नियुक्त टैक्स वसूल करने वाले किसानों पर घोर अत्याचार करते थे। जब देवी सिंह का अत्याचार सारी सीमाओं को पार कर गया तो रंगपुर के किसान उसके विरुद्ध विद्रोह कर दियें। अंग्रेजों ने अपने सैनिकों के बल पर इस विद्रोह का दमन किया। इस विद्रोह का नेतृत्व वीरजी नारायण ने किया। किसान पटग्राम नामक गांव के समीप अंग्रेजों से बुरी तरह से पराजित हो गए
इन्हें भी देखें
संथाल विद्रोह
कोल विद्रोह
चुआड़ विद्रोह
खेरवार आंदोलन
मेरी प्यारी बिंदु
मेरी प्यारी बिंदु 2017 की अक्षय रॉय द्वारा निर्देशित हिन्दी भाषा की नाटकीय प्रेमकहानी फिल्म है। इसमें आयुष्मान खुराना और परिणीति चोपड़ा मुख्य भूमिकाओं में हैं। मेरी प्यारी बिंदु सफल नहीं रही थी।
संगीत
संगीत: सचिन-जिगर
बाहरी कड़ियाँ
श्र:2017 में बनी हिन्दी फ़िल्म
बश स्टेडियम
बश स्टेडियम, सेंट लुइस नगर, संयुक्त राज्य अमेरिका में स्थित एक बेसबॉल स्टेडियम है। यह सेंट लुइस कार्डिनल्स का घरेलू मैदान है।
विंडोज़ और लिनक्स की तुलना
लिनक्स और विण्डोज दोनों प्रचालन तंत्र हैं किन्तु दोनों में बहुत सारी भिन्नताएँ हैं।
लिनक्स, यूनिक्स के जैसे प्रचालन तन्त्रोँ के परिवार से सम्बन्धित है। लिनक्स के विकास के परिणामस्वरूप निःशुल्क एवं मुक्तस्रोत सॉफ्टवेयर आन्दोलन आरम्भ हुआ। कोई भी इसके सभी सोर्सकोड का मनचाहा इस्तेमाल कर सकता है, उसमें परिवर्तन कर सकता है, उसका व्यावसायिक या गैर व्यावसायिक तौर पर पुन: वितरण कर सकता है। उबन्तू, फेडोरा, मिंट और ओपन एसयूएसई आदि कई रूपों में उपलब्ध है।
इसके अतिरिक्त लिनक्स कई तरह के कंप्यूटरों में इन्स्टॉल किया जा सकता है, जिनमें मेनफ्रेम, टेबलेट और सुपरकंप्यूटरों के अतिरिक्त मोबाइल फोन भी शामिल हैं। वैसे लिनक्स का मुख्यत: इस्तेमाल सर्वर सिस्टमों में होता है। इन खूबियों के बावजूद अधिकांश डेस्कटॉप कंप्यूटरों में माइक्रोसॉफ्ट विंडोज इस्तेमाल होते हैं।
डेस्कटॉप लिनक्स सिस्टम में आमतौर पर इस्तेमाल किए जाने वाले सॉफ्टवेयरों में मोजिला फायरफॉक्स वेब ब्राउजर, ओपनऑफिस डॉट ओआरजी ऑफिस एप्लीकेशन और जीआईएमपी इमेज एडिटर हैं।
विण्डोज उपयोग में मित्रवत है, लेकिन लिनक्स में कई विशेष सुविधाएं हैं जो दूसरों की तुलना में इसे और अधिक वर्चस्व बनाते हैं। लिनक्स को अपने प्रदर्शन को सुधारने के लिए कभी भी रिबूट करने की आवश्यकता नहीं होती अर्थात इसके प्रदर्शन को बनाए रखने के लिए बार-बार इसे फिर से शुरू करने की ज़रूरत नहीं है। मेमोरी लीक के कारण यह धीमा नहीं होता या फ्रीज नहीं हो जाता। लिनक्स की अपनी सॉफ्टवेयर रेपॉशीटरी (कोश) है जिससे आप किसी भी श्रेणी (प्रकार) का सॉफ्टवेयर आसानी से खोज सकते हैं। अतः इस पर काम करने वाले सॉफ्टवेयर खोजना और इन्स्टाल करना निःशुल्क और आसान है। केवल लिनक्स अच्छी तरह से काम कर सकता है, भले ही हार्ड डिस्क पूरी हो, जो अन्य प्रचालन तन्त्र के लिए असंभव है।
विन्डोज प्रचालन तन्त्र की तुलना में लिनक्सिस की बूट सिस्टम बहुत तेज है। लिनक्स की विश्वसनीयता के कारण, यह किसी भी अन्य प्रचालन तन्त्र की तुलना में नेटवर्क को तेज बनाता है।
विन्डोज में वाइरस की बड़ी समस्या है किन्तु लिनक्स में नहीं के बराबर।
वीरेन्द्र केसर
वीरेन्द्र केसर  डोगरी भाषा के विख्यात साहित्यकार हैं। इनके द्वारा रचित एक ग़ज़ल–संग्रह निघे रंग  के लिये उन्हें सन् 2001 में साहित्य अकादमी पुरस्कार से सम्मानित किया गया।
शिवदेव सिंह सुशील
शिवदेव सिंह सुशील  डोगरी भाषा के विख्यात साहित्यकार हैं। इनके द्वारा रचित एक उपन्यास बखरे–बखरे सच्च  के लिये उन्हें सन् 1997 में साहित्य अकादमी पुरस्कार से सम्मानित किया गया।
बंदीप सिंह
बंदीप सिंह (जन्म: 9 सितंबर 1989) एक भारतीय प्रथम श्रेणी क्रिकेटर हैं जो जम्मू कश्मीर के लिए खेलते हैं। अक्टूबर २०१५ रणजी ट्रॉफी के एक मैच में त्रिपुरा के विरुद्ध ग्रुप सी के मैच में मात्र 15 गेंदों पर अर्धशतक बनाकर एक नया रिकॉर्ड कायम किया। स्ट्राइक रेट (318.75) से बल्लेबाजी करते हुए 4 छक्के और 6 चौके लगाते हुए उन्होंने यह रिकॉर्ड बनाया। इससे पहले यह रिकॉर्ड हिमाचल प्रदेश के शक्ति सिंह और बड़ोदरा के यूसुफ पठान (18 गेंदों पर अर्धशतक) के नाम था।
26 साल के बंदीप सिंह ने 23 फर्स्ट क्लास मैचों में 39.71 के स्ट्राइक रेट से तक 1016 रन जोड़े हैं, जबकि 14 लिस्ट-ए के मैचों में 60.25 के स्ट्राइक रेट से 241 रन बनाए हैं। (अद्यतन-30 अक्टूबर 2015)
सातवीं अनुसूची
भारत के संविधान में राज्य सरकारों और केन्द्र सरकार के मध्य मुद्दों अथवा अधिकारों के बंटवारे के लिए विभिन्न अनुसूचियाँ परिभाषित की गयी हैं। इनमें से महत्त्वपूर्ण अनुच्छेद २४५ और २४६ के अन्तर्गत आते हैं। भारतीय संविधान की सातवीं अनुसूची राज्यों और संघ के मध्य के अधिकारों को उल्लिखित करती है। इसमें तीन सूचियाँ हैं: 1) संघ सूची, 2) राज्य सूची और 3) समवर्ती सूची।
स्कॉटलैण्ड के शासकों की सूची
स्कॉटलैंड के शासकों की सूची। यह सूची केनीथ मैक एल्पिन से ले कर 1707 तक के शासकों के बारे में है।
सातवीं अनुसूची
एक अन्य सूची भी है - अवशिष्ट सूची, जिसमें संविधान निर्माण के पश्चात के विषयों को रखा जाता है।
संघ सूची
(अनुच्छेद 246)
ग्रेट अमेरिकन बॉल पार्क
ग्रेट अमेरिकन बॉल पार्क, सिनसिनाटी नगर, संयुक्त राज्य अमेरिका में स्थित एक बेसबॉल स्टेडियम है। यह सिनसिनाटी रेड्स का घरेलू मैदान है।
शक्ति सिंह (क्रिकेटर)
शक्ति सिंह एक भारतीय क्रिकेटर हैं हिमाचल प्रदेश के लिए खेलते हैं। इनके नाम रणजी ट्रॉफी में सबसे तेज 18 गेंदों पर अर्धशतक लगाने का रिकॉर्ड बनाया था जिसे अक्टूबर २०१५ में बंदीप सिंह ने तोड़ा। 18 गेंदों पर अर्धशतक का रिकॉर्ड शक्ति सिंह के अतिरिक्त भारत की राष्ट्रीय टीम के सदस्य रहे बड़ोदरा के यूसुफ पठान के नाम भी संयुक्त रूप से था।
बंगबंधु शेख मुजीब मार्ग
बंगबंधु शेख मुजीब मार्ग (बंगाली: বঙ্গবন্ধু শেখ মুজিব সড়ক, उर्दू: بنگ بندھو مجیب روڈ) भारत की राजधानी नई दिल्ली में स्थित एक सड़क है। इसका पूर्व नाम पार्क स्ट्रीट है। नई दिल्ली नगर परिषद द्वारा बांग्लादेश के लिए "दोस्ताना इशारा" व्यक्त करने के लिए नाम बदल दिया गया था। सड़क का नाम बांग्लादेश के संस्थापक बंगबंधु के नाम पर रखा गया है।
सड़क शंकर रोड-मंदिर मार्ग ट्रैफिक राउंडअबाउट से शुरू होकर डॉ. राम मनोहर लोहिया अस्पताल के सामने मदर टेरेसा क्रिसेंट तक जाती है।
शिवराम दीप
शिवराम दीप  डोगरी भाषा के विख्यात साहित्यकार हैं। इनके द्वारा रचित एक कविता–संग्रह गमले दे कैक्टस  के लिये उन्हें सन् 1984 में साहित्य अकादमी पुरस्कार से सम्मानित किया गया।
राहेल स्लेटर
राहेल स्लेटर (जन्म 20 नवंबर 2001) एक क्रिकेटर है जो वर्तमान में यॉर्कशायर, उत्तरी हीरे और उत्तरी सुपरचार्जर्स के लिए खेलती है। वह मुख्य रूप से बाएं हाथ के मध्यम गेंदबाज के रूप में खेलती हैं। उन्होंने जनवरी 2022 में स्कॉटलैंड महिला क्रिकेट टीम के लिए अंतरराष्ट्रीय क्रिकेट में पदार्पण किया।
महिला ट्वेंटी-20 अंतरराष्ट्रीय रिकॉर्ड की सूची
इस लेख में महिला ट्वेंटी-20 अंतरराष्ट्रीय के रिकॉर्ड शामिल हैं।
मिलर पार्क (मिल्वौकी)
यांकी स्टेडियम', न्यूयॉर्क नगर, संयुक्त राज्य अमेरिका में स्थित एक बेसबॉल स्टेडियम है। यह न्यूयॉर्क यांकीज़ का घरेलू मैदान है।
मुद्गरपाद
मुद्गरपाद एक जन्म दोष है जिसमें एक या दोनों पैर अंदर और नीचे घुमे हुए होते हैं। इससे प्रभावित पैर, पिंडली और पैर दूसरे की तुलना में छोटे होते हैं। ज्यादातर लोग इस रोग से दोनों पैरों से प्रभावित होते हैं। और उपचार के बिना, लोग अपने पैरों के किनारे से चलते हैं जिससे चलने में कठिनाई का कारण बनते हैं। अल्ट्रासाउंड परीक्षा के दौरान जन्म या जन्म से पहले इस रोग का मूल्यांकन हो सकता है।
शुरुआती उपचार अक्सर पोन्सेट विधि के साथ होता है। जिसमे पैर को एक बेहतर स्थिति में ले जाना शामिल है, जिसके बाद कास्टिंग किया जाता है, जिसे साप्ताहिक अंतराल पर दोहराया जाता है। एक बार अंदरूनी झुकने में सुधार होने के बाद, एचिलीस टेंडन को अक्सर काट दिया जाता है, और चार साल की उम्र तक ब्रेसिज़ पहने जाते हैं। प्रारंभ में, ब्रेस लगभग हमेशा पहने जाते है और फिर कुछ समय बाद रात में पहना जाता है। लगभग २०% मामलों में,सर्जरी की आवश्यकता होती है।
मुद्गरपाद (क्लबफुट) १,००० नवजात शिशुओं में से लगभग १ में पाया जाता है। यह रोग चीनी के बीच हालत कम आम है और माओरी के बीच अधिक आम है। इस रोग से महिलाओं की तुलना में नर दोगुनी बार प्रभावित होती है। उपचार स्वास्थ्य देखभाल प्रदाताओं की एक श्रृंखला द्वारा किया जा सकता है और आमतौर पर कुछ संसाधनों के साथ विकासशील दुनिया में हासिल किया जा सकता है।
कारण
मुद्गरपाद कैसे विकसित होता है इसके बारे में कई परिकल्पनाएं हैं। कुछ परिकल्पनाओं में शामिल हैं: पर्यावरणीय कारक, जेनेटिक्स, या दोनों का संयोजन। शोध ने अभी तक मूल कारण को ठहराया नहीं है, लेकिन कई निष्कर्ष इस बात से सहमत हैं कि "यह संभावना है कि एक से अधिक अलग कारण हैं और कम से कम कुछ मामलों में फेनोटाइप एक साथ कार्य करने वाले विभिन्न कारकों के दहलीज प्रभाव के परिणामस्वरूप हो सकता है।"
कुछ शोधकर्ता मनुष्यों के प्रारंभिक विकास चरणों से परिकल्पना करते हैं, कि क्लबफुट गर्भावस्था के दौरान खराब होने के कारण बनता है। माना जाता है कि शुरुआती अमीनोसेनेसिस (11-13 वोक्स) क्लबफुट की दर में वृद्धि करने के लिए माना जाता है क्योंकि प्रक्रिया से संभावित अम्नीओटिक रिसाव में वृद्धि हुई है। भ्रूण पैर की हड्डियों और मांसपेशियों का अविकसितता एक और अंतर्निहित कारण हो सकता है। १९०० के दशक की शुरुआत में यह सोचा गया था कि गर्भाशय द्वारा पैर की कसना ने क्लबफुट की घटना में योगदान दिया। हड्डियों का अवशोषण पैर की मांसपेशियों और ऊतकों को भी प्रभावित करता है। संयोजी ऊतक में असामान्यता "मांसपेशियों, फासिशिया, अस्थिबंधन और टेंडन शीथ में बढ़ी हुई रेशेदार ऊतक की उपस्थिति का कारण बनती है।
मूल्यांकन
क्लबफुट विकृति का निदान शारीरिक परीक्षा से है। आम तौर पर, एक नवजात शिशु की जांच सिर के पैर के अंगूठे के मूल्यांकन के साथ शीघ्र ही की जाती है। निचले हिस्से और पैर की परीक्षा विकृति का खुलासा करती है, जो एक या दोनों चरणों को प्रभावित कर सकती है। पैर की परीक्षा विकृति के चार घटक दिखाती है।
एक पैर जो सभी चार घटकों को दिखाता है उसे क्लबफुट विकृति के रूप में निदान किया जाता है। क्लबफुट विकृति के इन चार घटकों को संक्षेप में सीएवीई (कैवस, फोरफुट एडक्टस, वरुस, और इक्विइनस) के साथ याद किया जा सकता है।
विकृति की गंभीरता का भी शारीरिक परीक्षा पर मूल्यांकन किया जा सकता है, लेकिन यह मात्रात्मक करने के लिए व्यक्तिपरक है। गंभीरता का आकलन करने का एक तरीका विकृति की कठोरता या पैर की मैन्युअल हेरफेर के साथ इसे सही स्थिति में लाने के लिए कितना सही किया जा सकता है। गंभीरता का आकलन करने के लिए उपयोग किए जाने वाले अन्य कारकों में आर्क में और एड़ी और खराब मांसपेशियों की स्थिरता में त्वचा क्रीज़ की उपस्थिति शामिल है।
कुछ मामलों में, जन्मपूर्व अल्ट्रासाउंड के दौरान जन्म से पहले बीमारी का पता लगाना संभव हो सकता है। अल्ट्रासाउंड द्वारा प्रसवपूर्व निदान माता-पिता को इस स्थिति के बारे में जानकारी प्राप्त करने और अपने बच्चे के जन्म के बाद इलाज के लिए योजना बनाने का मौका दे सकता है।
इलाज
आमतौर पर पोन्सेटी या फ्रेंच विधियों के कुछ संयोजन के साथ उपचार होता है। पोन्सेट विधि में निम्न शामिल हैं: हेरफेर के साथ एक साथ कास्टिंग, एचिलीस कंधे काटने, और ब्रेसिंग। पोन्सेट विधि दो साल से कम उम्र के लोगों की समस्या को ठीक करने में प्रभावी साबित हुई है। फ्रांसीसी विधि जिसमें पैर की रीयलिनमेंट और टैपिंग शामिल होती है, अक्सर प्रभावी होती है लेकिन देखभाल करने वालों द्वारा बहुत सारे प्रयास की आवश्यकता होती है। लगभग 20% मामलों में सर्जरी की आवश्यकता होती है।
दतिया राज्य
दतिया ब्रिटिश शासनकाल में भारत का एक राज्य (रियासत) था।
शैलेन्‍द्र सिंह
शैलेन्‍द्र सिंह  डोगरी भाषा के विख्यात साहित्यकार हैं। इनके द्वारा रचित एक उपन्‍यास हाशिये पर  के लिये उन्हें सन् 2014 में साहित्य अकादमी पुरस्कार से सम्मानित किया गया।
मांडलगढ़ और बनास की लड़ाई
'मांडलगढ़ और बनास की लड़ाई मेवाड़ के राणा कुंभा और मालवा के महमूद खिलजी के बीच लड़े गए दो प्रमुख युद्ध थे, जिसके परिणामस्वरूप निर्णायक हार हुई। बाद वाला।
पृष्ठभूमि
१४४२ में राणा कुंभा ने चित्तौड़ से हराओती पर आक्रमण किया। मालवा का सुल्तान, महमूद खिलजी, सारंगपुर की लड़ाई में अपनी हार का बदला लेने की इच्छा से जल रहा है। मेवाड़ को असुरक्षित देख कर उसने मेवाड़ पर आक्रमण किया
बाणा माता मंदिर की तबाही
कुंबलमेर के पास पहुंचकर खिलजी ने केलवाड़ा में बाणा माता के मंदिर को तबाह करने की तैयारी की। एक राजपूत दीप सिंह नामक सरदार ने अपने योद्धाओं को इकट्ठा किया और खिलजी का विरोध किया। सात दिनों के लिए दीप सिंह ने मंदिर पर कब्जा करने के लिए खिलजी की सेना के सभी प्रयासों को सफलतापूर्वक विफल किया।
सातवें दिन, दीप सिंह की मृत्यु हो गई और मंदिर खिलजी के हाथों में आ गया। उसने उसे भूमि पर गिरा दिया और मंदिर में रखी पत्थर की मूर्ति को नष्ट कर दिया। इसके बाद, वह चित्तौड़ के लिए रवाना हुआ। किले पर कब्जा करने के लिए अपनी सेना के एक हिस्से को छोड़कर, राणा कुंभा पर हमला करने के लिए आगे बढ़ा।
मांडलगढ़ का युद्ध
जब राणा कुंभा ने इन घटनाओं के बारे में सुना, वह हरवती से अपने प्रभुत्व में लौटने के लिए रवाना हुए। मांडलगढ़ के पास उनकी मुठभेड़ खिलजी की सेना से हुई, लेकिन यह लड़ाई बिना किसी निर्णायक परिणाम के लड़ी गई। कुछ दिनों बाद राणा ने खिलजी पर एक और हमला किया और इस बार खिलजी की सेना को हरा दिया और खिलजी मांडू की ओर भाग गया।.
बनास का युद्ध
मांडलगढ़ की हार के बाद महमूद ने एक और सेना तैयार करने की शुरुआत की, और चार साल बाद, ११ -१२ अक्टूबर १४४६ में वह एक बड़ी सेना के साथ मांडलगढ़ की ओर चला गया। राणा कुंभा ने बनास नदी पार करते समय उस पर हमला किया, और उसे हराकर वापस मांडू की तरफ भगा दिया।
परिणाम
महमूद खिलजी को राणा कुंभा के हाथों तीन बार हार का सामना करना पड़ा। इन पराजयों के बाद लगभग 10 वर्षों तक महमूद खिलजी ने राणा कुम्भा के विरुद्ध आक्रमण करने का साहस नहीं किया।
बाहुपुरा
बाहुपुरा (मेहलकी) (Bahupura) या कलाँपुर बुज़ुर्ग, तहसील नज़ीबाबाद ज़िला बिजनौर, उत्तर प्रदेश में स्थित एक गाँव है। बाहुपुरा गाँव में 60% से अधिक आबादी कृषि पर आधारित हैं| बहुत कम लोग सरकारी नौकरियों में हैं| अधिकतर लोग खेतीहर मजदूर हैं|
इतिहास
प्राचीन कहावत के अनुसार, बाहुपुरा गाँव का नामकरण एक ब्रिटिश सर्वेक्षक द्वारा किया गया था | एक बार ब्रिटिश सर्वेक्षक गाँव में आकर रूके थे | उस समय एक “बहु” (दुल्हन) ने ब्रिटिश सर्वेक्षक को दूब घास के साग से धान की रोटी बनाकर खिलायी | ब्रिटिश सार्वेयर को खाना बहुत स्वादिष्ट लगा | जिससे प्रभावित होकर सर्वेक्षक ने गाँव का नाम “बहुपुरा” रख दिया │ कुछ समय के बाद “बहुपुरा” से गाँव का नाम “बाहुपुरा” हो गया |
बाहुपुरा गाँव में धीमान (Dhiman) समाज का एक बहुत बड़ा सामाजिक सम्मेलन दिनांक 28/29 मई 1938 को आयोजित किया गया था | इस सम्मेलन में पूरे देश से धीमान समाज के लोगों ने भाग लिया था | सम्मेलन का मुख्य उद्देश्य समाज द्वारा भारत के स्वतंत्रता आन्दोलन में भाग लेना था | यह सम्मेलन गाँव के पास ”पौधा बाग” नामक आम के बाग में हुआ था, जो कि गाँव के पश्चिम मे स्थित था | यहाँ पर आजकल नहर का संचालन हो रहा है |
भूगोल
बाहुपुरा गाँव 29.47649°N, 78.28874°W पर स्थित है| इसकी समुद्र तल से औसत ऊँचाई 242 मीटर (794 फीट) है|. बाहुपुरा गाँव किरतपुर शहर से 8 km पूर्व में, तथा नगीना शहर से 17 km पश्चिम मे स्थित है| बाहुपुरा गाँव ज़िला मुख्यालय बिजनौर से 24 किलोमीटर दूर है| बाहुपुरा गाँव के आसपास के ग्राम क्रमश: बरमज़ीतपुर चन्दा, आलमपुर, सिसौना, पाड़ला, एवं इस्सेपुर है |
यातायात
बाहुपुरा गाँव से सबसे नजदीक रेलवे स्टेशन बसी किरतपुर रेलवे स्टेशन है Ӏ यहाँ से सबसे नजदीक हवाई अड्डा देहरादून जौली ग्रांट हवाई अड्डा हैं, जोकि लगभग 125 किलोमीटर दूरी पर है | अंतरराष्ट्रीय हवाई अड्डा नई दिल्ली में हैं जोकि लगभग 200 किलोमीटर दूरी पर है | यहाँ से शहर के लिए कोई सीधी बस सेवा उपलब्ध नही है Ӏ ग्रामवासियों को शहर जाने के लिए लगभग 1.5 किलोमीटर पैदल चलकर आलमपुर बस स्टैंड़ से बस लेनी होती है Ӏ बाहुपुरा गाँव में ग्राम प्रधान द्वारा कुछ हिस्सों में पक्की सड़क का निर्माण करा दिया गया हैं | कुछ हिस्सों में पक्की सड़क का निर्माण कराना अभी बाकी है |
शिक्षा
गाँव में शिक्षा के नाम पर केवल एक प्राथमिक विद्यालय है Ӏ उच्च शिक्षा के लिए बच्चों को गाँव से काफी दूर किरतपुर, बिजनौर, अथवा नजीबाबाद जाना पड़ता है Ӏ गाँव में उच्च शिक्षा के लिए विद्यालय ना होने के कारण बच्चे उच्च शिक्षा प्राप्त नही कर पाते है।
व्यक्तित्व
दयाराम सिंह भामड़ा (सामाजिक कार्यकर्ता), गाँव के पूर्व ग्राम प्रधान क्रमश: इन्दर सिंह, सुखराम सिंह, हरिओम एवं वर्तमान में श्रीमती सोमवति ग्राम प्रधान है।
लालेह बख्तियार
लालेह बख्तियार (जन्म 29 जुलाई, 1938; इंग्लिश: Laleh Bakhtiar), ईरानी-अमेरिकन मुस्लिम लेखिका, अनुवादक और मनोवैज्ञानिक, कुरआन का इंग्लिश में अनुवाद करने वाली पहली अमेरिकी महिला हैं।
परिचय
लालेह मेहरी बख्तियार का जन्म 29 जुलाई, 1938 को अमेरिका के न्यूयॉर्क शहर में अमेरिकी मां और ईरानी पिता के घर हुआ था। उन्होंने लॉस एंजिल्स और वाशिंगटन डीसी में अपना बचपन बिताया। उनका पालन-पोषण कैथोलिक चर्च में हुआ था। 24 साल की उम्र में, वह अपने पति और तीन बच्चों के साथ ईरान चली गईं, जहाँ उन्होंने तेहरान विश्वविद्यालय में पढ़ाई की। तेहरान यूनिवर्सिटी में सैयद हुसैन नस्र की देखरेख में इस्लाम का अध्ययन किया। उन्होंने 1964 में क़ुरआन अरबी का अध्ययन किया और इस्लाम धर्म अपना लिया। 1976 में तलाक लिया। 1988 में संयुक्त राज्य अमेरिका लौट आई। उसने चाथम कॉलेज, पेंसिल्वेनिया से इतिहास में बीए किया। उसने दर्शनशास्त्र में एमए और परामर्श मनोविज्ञान में एमए किया। उन्होंने शैक्षिक नींव में पीएचडी की उपाधि प्राप्त की है। वह राष्ट्रीय स्तर पर प्रमाणित काउंसलर भी हैं। पारंपरिक मनोविज्ञान और विद्वान संस्थान की अध्यक्ष भी हैं।
लेखन कार्य
लाला मेहरी बख्तियार की इस्लाम पर उनकी लिखी और अनुवादित पुस्तकों की कुल संख्या 25 है। उनकी अधिकांश पुस्तकें सूफीवाद से संबंधित या इस्लाम में महिलाओ की स्थिति पर केंद्रित हैं। उन्होंने सह-लेखक या सह-लेखक के रूप में कई आत्मकथाएँ भी लिखी हैं। उन्होंने क़ुरआन का अनुवाद भी किया है, जिसे 2007 में द सबलाइम क़ुरआन (The Sublime Quran: The misinterpretation) के रूप में प्रकाशित किया गया था। ये कार्य उनकी पहचान बन गया। वह कुरआन का अंग्रेजी में अनुवाद करने वाली पहली अमेरिकी महिला हैं। क़ुरआन के अपने अनुवाद में, उन्होंने पारंपरिक काफिरों या विश्वास नहीं करने वाले लोगों के बजाय काफिरों को कृतघ्न (अधन्यवादी, नाशुक्रे) के रूप में अनुवादित किया है। वह अपने अनुवादों में अल्लाह और मरियम शब्दों के बजाय अंग्रेजी शब्दों गॉड और मैरी का उपयोग करती है। उनका अनुवाद गेर मुस्लिम की भावनाओं का खयाल रख कर किया गया है।
पीएनसी पार्क
पीएनसी पार्क, पिट्सबर्ग नगर, संयुक्त राज्य अमेरिका में स्थित एक बेसबॉल स्टेडियम है। यह पिट्सबर्ग पाइरेट्स का घरेलू मैदान है।
अल्फ़ा कैसिओपिये तारा
अल्फ़ा कैसिओपिये, जिसका बायर नाम भी यही (α Cassiopeiae या α Cas) है, शर्मिष्ठा तारामंडल का सब से रोशन तारा है। यह पृथ्वी से दिखने वाले तारों में से ६७वाँ सब से रोशन तारा है। पृथ्वी से देखी गई इस तारे की चमक (सापेक्ष कान्तिमान) २.२४ मैग्नीट्यूड है और यह हमसे लगभग २२८ प्रकाश वर्ष की दूरी पर स्थित है।
अन्य भाषाओँ में
अल्फ़ा कैसिओपिये तारे को "शेडार" (Schedar) भी कहते हैं, जो अरबी भाषा के "सद्र" से आया है और जिसका अर्थ "छाती" है। यह तारा शर्मिष्ठा तारामंडल में राजकुमारी की काल्पनिक आकृति की छाती में स्थित है।
प्रभु की प्रतिरोध सेना
प्रभु की प्रतिरोध सेना (Lord's Resistance Army (LRA-एलआरए)) (जिसे प्रभु का प्रतिरोध आंदोलन (Lord's Resistance Movement) या लक्विना भाग दो (Lakwena Part Two) भी कहा जाता है) एक धार्मिक और आतंकवादी समूह है, जो उत्तरी युगाण्डा और दक्षिण सूडान में संचालित है। यह वर्तमान समय में संयुक्त राज्य द्वारा एक आतंकवादी संगठन के रूप में सूचीबद्ध है। समूह मुख्य रूप से उत्तरी युगांडा के साथ-साथ दक्षिण सूडान, मध्य अफ़्रीकी गणराज्य और कांगो लोकतान्त्रिक गणराज्य के कुछ हिस्सों में संचालित है।
आदवन सुंदरम
आदवन सुंदरम  तमिल भाषा के विख्यात साहित्यकार हैं। इनके द्वारा रचित एक कहानी–संग्रह मुदलिल इरवु वरुम  के लिये उन्हें सन् 1987 में साहित्य अकादमी पुरस्कार से सम्मानित(मरणोपरांत) किया गया।
रदरफोर्ड का परमाणु मॉडल
रदरफोर्ड ने सोने की 100 nm (100 नेनोमीटर) की पतली पन्नी पर अल्फा कणों की बौछार की। सोने की पन्नी के चारों ओर फोटोग्राफिक प्लेट लगाई जो प्रतिदीप्त पदार्थ (ZnS, जिंक सल्फाइड)से लेपित थी। जब उन्होने सोने की पन्नी पर अल्फा कणो की बौछार की तो निम्न परिणाम प्राप्त हुए- रदरफोर्ड ने यह निष्कर्ष निकाले -
रसनिधि
दतिया राज्य के बरौनी क्षेत्र के जमींदार पृथ्वीसिंह, 'रसनिधि' नाम से काव्यरचना करते थे। इनका रचनाकाल संवत् १६६० से १७१७ तक माना जाता है। इनका सर्वश्रेष्ठ ग्रंथ 'रतनहजारा' है जो बिहारी सतसई को आदर्श मानकर लिखा गया प्रतीत होता है। बिहारी की दोहापद्धति का अनुकरण करते समय रसनिधि कहीं-कहीं ज्यों का त्यों भाव ही अपने दोहे में लिख गए हैं। रतनहजारा के अतिरिक्त विष्णुपदकीर्तन, बारहमासी, रसनिधिसागर, गीतिसंग्रह, अरिल्ल और माँझ, हिंडोला भी इनकी रचनाएँ बताई जाती हैं। इनके दोहों का एक संग्रह छतरपुर के श्री जगन्नाथप्रसाद ने प्रकाशित किया है।
रसनिधि प्रेमी स्वभाव के रसिक कवि थे। इन्होंने रीतिबद्ध काव्य न लिखकर फारसी शायरी की शैली पर प्रेम की विविध दशाओं और चेष्टाओं का वर्णन किया है। फारसी के प्रभाव से इन्होंने प्रेमदशाओं में व्यापकता प्राप्त की किंतु भाषा और अभिव्यंजना की दृष्टि से इनका काव्य अधिक सफल नहीं हो सका। शब्दों का असंतुलित प्रयोग तथा भावों की अभिव्यक्ति में शालीनता का अभाव खटकनेवाला बन गया है। हाँ, प्रेम की सरस उक्तियों में रसनिधि को कहीं कहीं अच्छी सफलता मिली है। वस्तुत: जहाँ इनका प्रेम स्वाभाविक रूप से व्यक्त हुआ है वहाँ इनके दोहे बड़े सुंदर बन पड़े हैं।
रिगली फ़ील्ड
रिगली फ़ील्ड, शिकागो नगर, संयुक्त राज्य अमेरिका में स्थित एक बेसबॉल स्टेडियम है। यह शिकागो कब्स का घरेलू मैदान है।
गौहर जान
गौहर जान (जन्म  नाम  एंजेलीना योवार्ड, २६ जून १८७३ – १७ जनवरी १९३०) कलकत्ता की एक भारतीय गायिका एवं नर्तिका थीं।वे ७८ आरपीएम रिकॉर्ड पर संगीत रिकॉर्ड करने वाली  भारत की पहली कलाकारों में से एक थीं जिसे ग्रामोफ़ोन रिकॉर्ड पर ग्रामोफोन कंपनी जारी किया गया ।
लक्ज़मबर्ग नगर
लक्ज़मबर्ग (लक्ज़मबर्ग: Lëtzebuerg, फ़्रेंच: लक्ज़मबॉर्ग, जर्मन: लक्समबर्ग), जिसे लक्ज़मबर्ग नगर भी कहा जाता है, लक्समबर्ग के ग्रैंड डची ("लक्ज़मबर्ग" भी नामित) का राजधानी शहर है, और देश का सबसे अधिक आबादी वाला कम्यून है। दक्षिणी लक्समबर्ग में अल्ज़ेट और पेट्रस नदियों के संगम पर स्थित होने पर, यह शहर पश्चिमी यूरोप के दिल में स्थित है। यह ब्रसेल्स से 213 किमी (132 मील), पेरिस से 372 किमी (231 मील) और कोलोन से 209 किमी (130) मील) दूर स्थित है। लक्समबर्ग शहर में एक किला है, जो प्रारंभिक मध्य युग में फ्रैंक द्वारा स्थापित किया गया था, जिसके आसपास एक बस्ती विकसित हुई थी।
जनवरी 2018 तक, लक्समबर्ग शहर की आबादी 116,323 थी, जो देश की दूसरी सबसे अधिक आबादी वाले कम्यून की आबादी से तीन गुना अधिक है।
2011 में, लक्समबर्ग को दुनिया में दूसरी सबसे ज्यादा प्रति व्यक्ति जीडीपी $80,119 (पीपीपी) के रूप में स्थान दिया गया था, शहर को बैंकिंग और प्रशासनिक केंद्र के रूप में विकसित किया गया था। 2011 में मर्सर ने 221 शहरों के विश्वव्यापी सर्वेक्षण में, लक्समबर्ग को निजी सुरक्षा के लिए पहले स्थान रखा था, जबकि जीवन की गुणवत्ता के लिए इसे 19वीं स्थान प्राप्त हुआ था।
जेवियर पेना
जेवियर पेना एक पूर्व डीईए एजेंट थे जिन्होंने अपने पूर्व सहयोगी स्टीफन मर्फी के साथ पाब्लो एस्कोबार और मेडेलिन कार्टेल की जांच की. पेना ने नेटफ्लिक्स श्रृंखला Narcos पर एक सलाहकार के रूप में काम किया. पेना डीईए के कैली कार्टेल गतिविधियों में में शामिल नहीं था उनकी नेटफ्लिक्स श्रृंखला के तीसरे सीजन की जांच में भागीदारी काल्पनिक है। मेडेलिन कार्टेल की जांच के बाद, पेना ने डीईए के लिए अतिरिक्त कार्य के साथ प्यूर्टो रिको, टेक्सास और कोलम्बिया में काम किया. पेना 2014 में डीईए से सेवानिवृत्त हो गए.
मुहम्मद इस्माइल
मुहम्मद इस्माइल (1896 – 1972)  तमिलनाडु एवं केरल के भारतीय राष्ट्रवादी मुस्लिम राजनेता तथा चमड़े और मांस उद्योग से जुड़े एक प्रसिद्ध व्यवसायी थे।  वह स्वतंत्रता से पहले जिन्ना के नेतृत्व वाली अखिल भारतीय मुस्लिम लीग के सदस्य थे, जिन्ना के द्वि-राष्ट्र सिद्धांत के मुद्दे पर तथा भारत विभाजन पर अखिल भारतीय मुस्लिम लीग का भारतीय पक्ष वाला एक धड़ा पार्टी से अलग हो गया, वस्तुतः मुस्लिम लीग भंग हो गई। उन्होंने भारत विभाजन (1947) के बाद उन्होंने भारतीय पक्ष वाले धड़े के साथ मिलकर इण्डियन यूनियन मुस्लिम लीग के नींव रखी और संस्थापक अध्यक्ष चुने गए।  उन्हें तमिलनाडु और केरल में "कायदे-ए-मिल्लत" ("राष्ट्र के नेता") के रूप में जाना जाता है।
परिचय
एम. मुहम्मद इस्माइल का जन्म 5 जून 1896 को मद्रास राज्य वर्तमान तमिलनाडु राज्य के  तिरुनेलवेली, में हुआ था।  उन्होंने सेंट जोसेफ कॉलेज, त्रिचिनोपोली और क्रिश्चियन कॉलेज, मद्रास से शिक्षा प्राप्त की।
इस्माइल ने 1909 में (13 साल की उम्र में) अपने गृह नगर तिरुनेलवेली में 'यंग मुस्लिम सोसाइटी' की शुरुआत की। उन्होंने 1918 में 'मजलिस-उल-उलमा' ('इस्लामिक विद्वानों की परिषद') की स्थापना में भी महत्वपूर्ण भूमिका निभाई थी।
वह 1920 के दशक में व्यवसाय में चले गए और चमड़े और मांस उद्योग और अंततः मद्रास वाणिज्य के नेता बन गए। इस्माइल ने नवंबर 1923 में जमाल हमीदा बी से शादी की।
राजनैतिक सफर
1930 के मध्य दशक में इस्माइल के भाई, के.टी.एम. अहमद इब्राहिम, और के. एम. सेठी साहब, बी.पोकर साहिब बहादुर मद्रास प्रेसीडेंसी में अखिल भारतीय मुस्लिम लीग के एक प्रमुख नेताओं में से एक थे।
मद्रास वाणिज्य में सफलता ने इस्माइल को भारतीय राजनीति में प्रवेश दिलाया। 1945 में, वह अखिल भारतीय मुस्लिम लीग की मद्रास राज्य इकाई के अध्यक्ष बने।
1946 के चुनावों में मुस्लिम लीग मद्रास राज्य विधानसभा में दूसरी सबसे बड़ी पार्टी के रूप में उभरी और इस्माइल ने (1946-52) के दौरान मद्रास राज्य विधान सभा में विपक्ष के नेता के रूप में कार्य किया।
जब अल्पसंख्यकों पर सलाहकार समिति की रिपोर्ट पर बहस हुई (1949) में, लीग के अध्यक्ष इस्माइल ने मुसलमानों के लिए आरक्षित सीटों और एक अलग सांप्रदायिक मतदाताओं के लिए एक प्रस्ताव पेश किया। लेकिन संविधान सभा ने इस प्रस्ताव को सरसरी तौर पर खारिज कर दिया।
1952 में, इस्माइल मद्रास से राज्यसभा के लिए चुने गए और 1958 तक सदस्य बने रहे। वर्ष 1956 में केरल राज्य के गठन के बाद उनकी राजनीति केरल स्थानांतरित हो गई। 1962, 1967, 1971 के संसदीय चुनावों में वह केरल की मंजेरी (वर्तमान मलप्पुरम) संसदीय सीट से तीन बार इण्डियन यूनियन मुस्लिम लीग के उम्मीदवार के रूप में लोकसभा के सदस्य निर्वाचित हुए।
राज्यसभा में रहते हुए उन्होंने भारतीय मुसलमानों के लिए शरीयत कानून बनाए रखने का समर्थन किया। मुहम्मद इस्माइल का 5 अप्रैल 1972 को (लंबी बीमारी के बाद) निधन हो गया। वह तमिलनाडु और केरल में "कायद-ए-मिल्लत" ("राष्ट्र के नेता") के रूप में लोकप्रिय थे।
उनके निधन पर भारतीय राष्ट्रीय कांग्रेस के राजनेता एवं तमिलनाडु के पूर्व मुख्यमंत्री एम. भक्तवत्सलम, ने अपनी श्रद्धांजलि अर्पित करते हुए, इस्माइल को "सभी विपक्षी नेताओं के लिए एक मॉडल" के रूप में वर्णित किया था।
तमिलनाडु में कई कॉलेज जिनमें कायदे-ए-मिल्लत गवर्नमेंट कॉलेज फॉर विमेन, चेन्नई और कायदे-ए-मिल्लत कॉलेज, मेदावक्कम,चेन्नई । उनके नाम पर रखे गए हैं। वर्ष 1996 में भारतीय डाक सेवा द्वारा उनके सम्मान में डाक टिकट जारी किया गया है।
जी. अलगिरिसामी
''' जी. अलगिरिसामी  तमिल भाषा के विख्यात साहित्यकार हैं। इनके द्वारा रचित एक कहानी–संग्रह अनबलिप्पु ''' के लिये उन्हें सन् 1970 में साहित्य अकादमी पुरस्कार से सम्मानित(मरणोपरांत) किया गया।
गाँधी स्मृति
गांधी स्मृति भारत के नई दिल्ली स्थित एक संग्रहालय है जो महात्मा गांधी को समर्पित है। यह तीस जनवरी मार्ग पर स्थित है। पूर्व में इसे बिड़ला भवन कहा जाता था। इसी स्थान पर महात्मा गांधी ने अपने जीवन के अन्तिम १४४ दिन बिताए थे और ३० जनवरी १९४८ यहीं पर उनकी हत्या कर दी गयी थी। यह मूल रूप से बिड़ला परिवार का घर था।
डॉल्च शब्द सूची
डॉल्च शब्द सूची (Dolch word list) एडवर्ड विलियम डॉल्च (लेखक और "पूरे अंग्रेज़ी शब्द" को शुरू में पढ़ने के विधि के निर्देशक और प्रमुख प्रस्तावक) द्वारा संकलित अक्सर उपयोग किए जाने वाले अंग्रेजी शब्दों की एक सूची है। यह शब्दों की सूची पहली बार १९३६ में एक पत्रिका लेख में प्रकाशित हुई थी। और फिर १९४८ में एडवर्ड विलियम डॉल्च की पुस्तक प्रॉब्लम्स इन रीडिंग में प्रकाशित हुई।
डॉल्च ने अपने समय के बच्चों की किताबों के आधार पर सूची संकलित की थी, यही कारण है कि बारंबार उपयोग (ज़्यादा आवृत्ति) होने वाले शब्दों की बजाय "किट्टी ( kitty )" और "सांता क्लॉस (Santa Claus)" जैसे संज्ञाएं इस सूची में दिखाई देती हैं। इस सूची में २२० "सेवा शब्द (Service Words)" शामिल हैं जिन्हें अंग्रेजी भाषा को पढ़ने की और बिना स्र्कावट बोल-चाल के लिए आसानी से पहचाना जा सकता है। इस संकलन में संज्ञाओं को शामिल नहीं किया गया है। संज्ञाओ के लिए अलग से ९५ शब्दों की सूची बनाई गई है। स्कूली किताबों, लाइब्रेरी किताबों, समाचार पत्रों और पत्रिकाओं में इस्तेमाल किए गए सभी शब्दों में ५०% से ७५% तक डॉल्च मूल दृष्टि शब्द (Dolch basic sight word) शब्दावली का हिस्सा हैं।
Dolch सूची: गैर-संज्ञा
प्राइमर : (५२ शब्द ) - all (ऑल), am (एम), are (आर), at (एट), ate (एट), be (बी), black (ब्लाक), brown (ब्राउन), but (बट), came (केम), did (डिड), do (डू), eat (ईट), four (फ़ोर), get (गेट), good (गुड), have (हेव), he (ही) , into (इंटू) , like (लाइक), must (मस्ट), new (न्यू), no (नो) , now (नाउ) , on (आन), our (अवर), out (आऊट), please (प्लीज़), pretty (प्रिटी), ran (रेन), ride (राइड), saw (सो), say (सेय), she (शी), so (सो) , soon (सुन), that (धेट), there (ढेर), they (धे), this (धिस) , too (टू ), under (अंडर), want (वान्त), was (वज़), well (वेल), went (वेंट), what (वाट), white (व्हाइट), who (हु), will (विल), with (विध), yes (एस)
पहला श्रेणी: (४१ शब्द) - after (आफटर), again (अग़ेन), an (एन ), any (एनी), as (एज), ask (आस्क), by (बाय), could (कुड), every (एव्री), fly (फ़्लाई), from (फ्रोम) , give (गिव), giving (गिविंग), had (हेड), has (हेज़), her (हर), him (हिम), his (हिज़), how (हाउ), just (जस्ट), know (नो) , let (लेट) , live (लाइव), may (मे) , of (ओफ़) , old (ओल्ड), once (वन्स), open (ओपन), over (ओवर), put (पुट), round (राउंड) , some (सम), stop (स्टॉप), take (टेक), thank (थेंक), them (धेम), then (धेन), think (थिंक), walk (वॉक), were (वेर), when (वेन)
दूसरा श्रेणी : (४६ शब्द) - always (अलवेज़), around (अराउंड) , because (बिकोज) , been (बीन) , before (बिफ़ोर) , best (बेस्ट) , both (बोथ), buy (बाई) , call (कोल) , cold(कोल्ड), does (दज), don't (डोंट) , fast (फ़ास्ट), first (फ़र्स्ट) , five (फ़ाइव), found (फ़ाउंड), gave (गेव), goes (गोज़), green (ग्रीन), its (इट्स), made (मेड), many (मेनि) , off (ओफ़), or (ओर), pull (पुल), read (रीड) , right (राईट), sing (साईन), sit (सिट ), sleep (स्लीप), tell (टेल), their (धेर) , these (धिस), those (धोज), upon (अपोंन), us (अस), use (यूज), very (वेरी), wash (वाश) , which (विच) , why (वाय ) , wish (विश) , work (वर्क) , would (वुड), write (राईट), your (योर)
तीसरा श्रेणी: (४१ शब्द) - about (अबाउट), better (बेटर), bring (ब्रिंग), carry (केरी) , clean (क्लीन), cut (कट) , done (डन) , draw (ड्रा) , drink (ड्रिंक), eight (एट), fall (फ़ाल), far (फार) , full (फूल), got ( गॉट), grow (ग्रो) , hold (होल्ड) , hot (हॉट) , hurt (हर्ट), if (इफ़) , keep (कीप), kind (काइंड), laugh (लाफ) , light (लाइट), long (लोंग) , much ( मच) , myself (मायसेल्फ़) , never (नेवर) , nine (नाइन) , only (ओन्ली), own (ओव्न), pick (पिक), seven (सेवन) , shall (शैल), show (शो), six (सिक्स), small (स्मॉल) , start (स्टार्ट), ten(टेन), today (टुडे), together (टगेधर), try (ट्राई), warm (वॉर्म)
मानव संसाधन विकास मंत्री
मानव संसाधन विकास मंत्री (या, एचआरडी मंत्री), जिसे पहले 25 सितंबर 1985 तक शिक्षा मंत्री के रूप में जाना जाता था, मानव संसाधन विकास मंत्रालय के प्रमुख और भारत सरकार के कैबिनेट मंत्रियों में से एक हैं। वर्तमान मंत्री धर्मेंद्र प्रधान हेैं।
भारतीदासन
भारतीदासन  तमिल भाषा के विख्यात साहित्यकार हैं। इनके द्वारा रचित एक नाटक पिचिरान्दयार  के लिये उन्हें सन् 1969 में साहित्य अकादमी पुरस्कार से सम्मानित(मरणोपरांत) किया गया।
गरुड़, उत्तराखण्ड
गरुड़ (Garur) भारत के उत्तराखण्ड राज्य के बागेश्वर ज़िले में स्थित एक नगर है। यह इसी नाम की तहसील का मुख्यालय भी है।
विवरण
गरुड़ तहसील के अंतर्गत जनपद के कुल १९० ग्राम आते हैं। अल्मोड़ा-बैजनाथ-कर्णप्रयाग मार्ग पर स्थित गरुड़ बैजनाथ से लगभग १-१.५ किलोमीटर, कौसानी से १५ किलोमीटर, और बागेश्वर से लगभग २० किलोमीटर की दूरी पर स्थित है।
गरुड़ कस्बा एक घाटी के मध्य में गरुड़ गंगा के तट पर बसा है। गरुड़ में ही लतोलिया गधेरा गरुड़ गंगा में गिरता है। भूगर्भीय रूप से, क्षेत्र को कम हिमालयी टेक्टोनिक जोन द्वारा दर्शाया जाता है।
गरुड़ नगर पंचायत का गठन २३ जुलाई २०२१ को हुआ। गठन के समय नगर की कुल जनसंख्या ५००२ और क्षेत्रफल २.४५४८२ वर्ग किमी है। गरुड़ नगर पंचायत का गठन कुल दस गांवों को मिलाकर किया गया, जिनमें पूर्ण रूप से छः ग्राम पंचायत - बयालीसेरा (जनसंख्या १५१), स्याल्देटीट (जनसंख्या ३८३), भकुनखोला (जनसंख्या ८८५), नौघर (जनसंख्या ८७४), फुलवारी गूंठ (जनसंख्या ७८१) और टानीखेत (जनसंख्या १९४) शामिल हैं जबकि चार ग्राम पंचायत आंशिक रूप से शामिल हैं - सिल्ली (जनसंख्या २८०), दर्शानी (जनसंख्या ३६०), पाये (जनसंख्या ५१०) और गढ़सेर (जनसंख्या ६०४)।
क्रिकेट स्कॉटलैंड
क्रिकेट स्कॉटलैंड, जिसे पहले स्कॉटिश क्रिकेट यूनियन के नाम से जाना जाता था, स्कॉटलैंड में क्रिकेट के खेल का शासी निकाय है। यह निकाय राष्ट्रीय क्रिकेट अकादमी, एडिनबर्ग में स्थित है।
एससीयू का गठन 1908 में हुआ था, लेकिन 2001 में नाम परिवर्तन सहित एक बड़ा पुनर्गठन किया गया। यह 1994 में एक सहयोगी राष्ट्र के रूप में अंतर्राष्ट्रीय क्रिकेट परिषद का सदस्य बना। इसके तीन उप-संघ हैं: ईस्ट ऑफ स्कॉटलैंड क्रिकेट एसोसिएशन, वेस्टर्न डिस्ट्रिक्ट क्रिकेट यूनियन और एबरडीनशायर क्रिकेट एसोसिएशन। ब्रायन अडायर ने अध्यक्ष (1983) और अध्यक्ष (1986) के रूप में कार्य किया।
कुचिपुड़ी, कृष्णा जिला
कुचिपुड़ी भारत के आन्ध्रप्रदेश राज्य के कृष्णा जिले में स्थित एक गाँव है। इस गाँव के आन्ध्रप्रदेश की राजधानी परिक्षेत्र में शामिल होने की संभावना है, जब यह राजधानी परिक्षेत्र निर्मित होगा।
मीरपुर ज़िला
मीरपुर ज़िला (अंग्रेज़ी: Mirpur District, उर्दु: ضلع میر پور) आज़ाद कश्मीर का एक ज़िला है। पाकिस्तान ने गुलाम कश्मीर को दो भागों में विभाजित किया है: आज़ाद कश्मीर और गिलगित-बल्तिस्तान। भिम्बेर ज़िला इनमें से "आज़ाद कश्मीर" नामक हिस्से में आता है। इसका प्रमुख नगर मीरपुर है। भारत इसे अपना भाग मानता है। सन् 1997 से पूर्व यह भिम्बेर ज़िला भी का भाग था।
नवंबर 1947 में, मीरपुर जिला मीरपुर नरसंहार का स्थल था, जहाँ कई हिंदू, सिख, और विभाजन के शरणार्थी, सशस्त्र पाकिस्तानी क़बायली लड़ाकों और सैनिकों द्वारा मारे गए थे।
आभोगी
आभोगी कर्नाटक संगीत का एक राग है जिसे हिन्दुस्तानी शास्त्रीय संगीत में अंगीकृत किया जा चुका है। यह पाँच स्वरों में औदवा राग जैसा है। इसमें सातों स्वर शामिल नहीं हैं और यह जन्य राग से व्युत्पत्ति वाली राग है। आभोगी राग मूलतः कर्नाटक संगीत से हिन्दुस्तानी संगीत में लिया गया है और यह बाद में अच्छी लोकप्रियता प्राप्त कर लेता है।
सी. एस. चेल्लप्पा
''' सी. एस. चेल्लप्पा  तमिल भाषा के विख्यात साहित्यकार हैं। इनके द्वारा रचित एक उपन्यास सुतंतिर दाकम ''' के लिये उन्हें सन् 2001 में साहित्य अकादमी पुरस्कार से सम्मानित(मरणोपरांत) किया गया।
आयोटा कराइनी तारा
आयोटा कराइनी, जिसका बायर नामांकन भी यही नाम (ι Car या ι Carinae) है, कराइना तारामंडल का एक तारा है। इसका पृथ्वी से देखा गया औसत सापेक्ष कांतिमान (यानि चमक का मैग्निट्यूड) २.२५ है और यह पृथ्वी से ६९० प्रकाश-वर्ष की दूरी पर स्थित है। यह पृथ्वी से दिखने वाले तारों में से ६८वाँ सब से रोशन तारा भी है।
वर्णन
आयोटा कराइनी एक A8 Ib या F0 श्रेणी का पीला-सफ़ेद महादानव तारा है। यह एक परिवर्ती तारा है जिसकी चमक कुछ हद तक कम-ज़्यादा होती रहती है।
न्यूज़ीलैंड क्रिकेट टीम का स्कॉटलैंड दौरा 2020
न्यूजीलैंड क्रिकेट टीम को एक दिवसीय अंतर्राष्ट्रीय (वनडे) मैच और ट्वेंटी20 अंतर्राष्ट्रीय (टी20आई) मैच खेलने के लिए जून 2020 में स्कॉटलैंड का दौरा करना था। 2008 के बाद पहली बार न्यूजीलैंड की टीम ने स्कॉटलैंड का दौरा किया होगा। न्यूजीलैंड को भी तीन एकदिवसीय और तीन ट्वेंटी20 अंतरराष्ट्रीय (टी20आई) खेलने के लिए उसी महीने आयरलैंड का दौरा करना था। मूल रूप से एक बार का एकदिवसीय मैच होने वाला था, क्रिकेट स्कॉटलैंड ने दिसंबर 2019 में टी20आई मैच को जोड़ने की घोषणा की।